Source: http://docplayer.hu/897858-Az-europai-unio-intezmenyei-mukodese.html
Timestamp: 2018-04-22 13:09:30
Document Index: 20641530

Matched Legal Cases: ['Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ']

AZ EURÓPAI UNIÓ INTÉZMÉNYEI, MŰKÖDÉSE - PDF
Download "AZ EURÓPAI UNIÓ INTÉZMÉNYEI, MŰKÖDÉSE"
1 AZ EURÓPAI UNIÓ INTÉZMÉNYEI, MŰKÖDÉSE ÉS NÉHÁNY KIEMELT SZAKPOLITIKÁJA Tansegédlet április Összeállította: Dr. Törő Csaba főiskolai tanár
2 Tartalomjegyzék I. AZ EURÓPAI UNIÓ FOGALMA...2 I.1. Az EU-t létrehozó szerződések...3 II. AZ EURÓPAI UNIÓ CÉLKITŰZÉSEI...4 III. EURÓPAI UNIÓ FELÉPÍTÉSE, INTÉZMÉNYEI ÉS MŰKÖDÉSE...5 III.1. Az Európai Unió Tanácsa...6 III.2. Az Európai Tanács...8 III.3. Az Európai Bizottság...9 III.4. Az Európai Parlament...9 III.5. Az Európai Közösségek Bírósága...12 III.6. Európai Számvevőszék...13 III.7. Európai Ombudsman...13 III.9. Európai Beruházási Bank...14 III.10. Európai Gazdasági és Szociális Bizottság...15 III.11. Régiók Bizottsága...16 IV. AZ UNIÓS ÁLLAMPOLGÁRSÁG ÉS AZ ALAPVETŐ JOGOK...17 IV.1.Politikai jogok...17 IV.2. A szabad mozgáshoz, munkavállaláshoz és tartózkodáshoz való jog...18 IV.3.Európai Unió Alapjogi Chartája...19 V. AZ EURÓPAI UNIÓ NÉHÁNY KIEMELT SZAKPOLITIKÁJA...20 V.1. Szociálpolitika és foglalkoztatás...20 V.1.1. Szociális biztonsági rendszerek koordinációja...21 V.1.2. Egyenlő bánásmód és esélyegyenlőség megteremtése...22 V.1.3. Nyitott koordinációs mechanizmus alkalmazása a szociális védelem területén...22 V.1.4. A társadalmi kihívások kezelése és a vállalatok társadalmi felelősségvállalása...23 V.1.5. Szociális Európa, azaz az európai szociális párbeszéd...24 V.1.6. Személyek szabad mozgása, a közösségi munkajog...25 V.2. Regionális politika és a Strukturális Alapok...27 V.2.1. Kohéziós és regionális politika V.2.3. Európai Szociális Alap V.3. Környezetvédelmi politika...32 V.4. Magyarország csatlakozása a schengeni övezethez...34 VI. AZ EURÓPAI UNIÓ SZAKSZERVEZETI SZÖVETSÉGE (ETUC) ÉS FELADATAI...35 VI.1. Az ETUC akciói és célkitűzései...35 VI.2. Az Európai Szociális Dialógus...35 VI.3. Az ETUC felépítése és működése...36 VII. FELHASZNÁLT IRODALOM, HASZNOS LINKEK...37 I. AZ EURÓPAI UNIÓ FOGALMA Az Európai Unió (EU) olyan demokratikus európai országok családja (27 ország a tagja), amelyek közösen munkálkodnak azon, hogy polgáraik életét javítsák, és egy jobb világot építsenek. 2
3 I.1. Az EU-t létrehozó szerződések Az Európai Unió négy szerződésen alapszik: Az Európai Szén- és Acélközösség (ESZAK) létrehozásáról szóló szerződés, melyet április 18-án írtak alá Párizsban, július 23-án lépett hatályba, július 23-án pedig hatályát vesztette. Az Európai Gazdasági Közösséget (EGK) létrehozó szerződés, melyet március 25- én Rómában írtak alá, és január 1-én lépett hatályba. E szerződést gyakran Római szerződésként említik. Az Európai Atomenergia-közösséget (Euratom) létrehozó szerződés, amelyet ugyancsak Rómában, az EGK-Szerződéssel együtt írtak alá. Az Európai Unióról (EU) szóló szerződés, melyet február 7-én írtak alá Maastrichtban, és november 1-jén lépett hatályba. Ezt a szerződést említik általában Maastrichti szerződésként. Az ESZAK-, az EGK- és az Euratom-Szerződés hozta létre a három Európai Közösséget, vagyis a szén- és acélágazattal, az atomenergiával és a tagállamok gazdaságainak egyéb lényeges szektoraival kapcsolatos közös döntéshozatal rendszerét. A fenti rendszer irányítására létrehozott közösségi intézményeket 1967-ben egyesítették, így egyetlen Bizottság és egyetlen Tanács jött létre. Gazdasági szerepe mellett az EGK fokozatosan egyéb feladatokat is felvállalt, köztük szociális, környezetvédelmi és regionális politikai kérdéseket. Mivel többé már nem pusztán gazdasági közösségről volt szó, a negyedik szerződés (Maastricht) az EGK-t egyszerűen Európai Közösségnek (EK) nevezte át. Ahogy közeledett 2002, vagyis az ESZAK- Szerződés lejárata, a szén- és acélágazattal kapcsolatos feladatokat fokozatosan beolvasztották a többi szerződésbe. A tagállamok kormányai Maastrichtban abban is megegyeztek, hogy együttműködnek a külés biztonságpolitika, valamint a bel- és igazságügyek terén. Azáltal, hogy a Maastrichti Szerződés a már létező közösségi rendszert kibővítette ezzel a kormányközi együttműködéssel, egy új, hárompilléres szerkezet jött létre, amely egyben politikai és gazdasági együttműködés is. Ez lett az Európai Unió (EU). A szerződések szolgáltatnak alapot mindahhoz, amit az EU tesz. Mindig módosították őket, valahányszor új tagállam csatlakozott az Unióhoz. Időről időre azért is módosították a szerződéseket, hogy megreformálják az Európai Unió intézményeit, és újabb feladatkörökkel ruházzák fel őket. Ezt mindig az EU nemzeti kormányainak különleges konferenciája (az ún. kormányközi konferencia) végzi el. A legfontosabb kormányközi konferenciák eredményei az alábbiak lettek: Az Egységes Európai Okmány (EEO), amelyet 1986 februárjában írtak alá, és július 1-jén lépett hatályba. Módosította az EGK-Szerződést, és előkészítette az utat az egységes piac befejezéséhez; 3
4 Az Amszterdami Szerződés: október 2-án írták alá, és május 1-jén lépett hatályba. A közös szuverenitást a polgárok jogait érintő további területekre terjesztette ki, illetve szorosabbá tette az együttműködést szociális és foglalkoztatási kérdésekben; A Nizzai Szerződés, amelyet február 26-án írták alá, hatályba pedig február 1- jén lépett. Tovább módosította a szerződéseket, áramvonalasítva az EU döntéshozatali rendszerét, hogy az a további bővítések után is hatékonyan működhessen. Az Alkotmányos Szerződés tervezete, amelyről 2004 októberében állapodtak meg, és ekkor is írták alá, ám nem lépett hatályba, mert nem ratifikálta minden EU-ország. A Lisszaboni Szerződés, amelyről 2007-ben egyezség született, ám addig nem lép hatályba, amíg az összes tagállam nem ratifikálja. Demokratikusabbá és átláthatóbbá teszi az EU-t, egyszerűsített munkamódszereket és szavazási szabályokat vezet be, egy charta révén biztosítja alapvető jogainkat, és lehetővé teszi, hogy globális kérdésekben az EU egyetlen hangon szólaljon meg. II. AZ EURÓPAI UNIÓ CÉLKITŰZÉSEI Az Európai Uniót a tagországok az Európai Unióról szóló szerződés megalkotásával hozták létre, melynek szövege pontosan meghatározza az Unió célkitűzéseit: 2. cikk Az Unió az emberi méltóság tiszteletben tartása, a szabadság, a demokrácia, az egyenlőség, a jogállamiság, valamint az emberi jogok ideértve a kisebbségekhez tartozó személyek jogait tiszteletben tartásának értékein alapul. Ezek az értékek közösek a tagállamokban, a pluralizmus, a megkülönböztetés tilalma, a tolerancia, az igazságosság, a szolidaritás, valamint a nők és a férfiak közötti egyenlőség társadalmában. 3. cikk (1) Az Unió célja a béke, az általa vallott értékek és népei jólétének előmozdítása. (2) Az Unió egy belső határok nélküli, a szabadságon, a biztonságon és a jog érvényesülésén alapuló olyan térséget kínál polgárai számára, ahol a személyek szabad mozgásának biztosítása a külső határok ellenőrzésére, a menekültügyre, a bevándorlásra, valamint a bűnmegelőzésre és bűnüldözésre vonatkozó megfelelő intézkedésekkel párosul. (3) Az Unió egy belső piacot hoz létre. Az Unió Európa fenntartható fejlődéséért munkálkodik, amely olyan kiegyensúlyozott gazdasági növekedésen, árstabilitáson és magas versenyképességű, teljes foglalkoztatottságot és társadalmi haladást célul kitűző szociális piacgazdaságon alapul, amely a környezet minőségének magas fokú védelmével és javításával párosul. Az Unió elősegíti a tudományos és műszaki haladást. Az Unió küzd a társadalmi kirekesztés és megkülönböztetés ellen, és előmozdítja a társadalmi igazságosságot és védelmet, a nők és férfiak közötti egyenlőséget, a nemzedékek közötti szolidaritást és a gyermekek jogainak védelmét. 4
5 Előmozdítja a gazdasági, a társadalmi és a területi kohéziót, valamint a tagállamok közötti szolidaritást. Az Unió tiszteletben tartja saját kulturális és nyelvi sokféleségét, továbbá biztosítja Európa kulturális örökségének megőrzését és további gyarapítását. (4) Az Unió egy gazdasági és monetáris uniót hoz létre, amelynek fizetőeszköze az euro. (5) A világ többi részéhez fűződő kapcsolataiban az Unió védelmezi és érvényre juttatja értékeit és érdekeit, és hozzájárul polgárainak védelméhez. Hozzájárul a békéhez, a biztonsághoz, a Föld fenntartható fejlődéséhez, a népek közötti szolidaritáshoz és kölcsönös tisztelethez, a szabad és tisztességes kereskedelemhez, a szegénység felszámolásához és az emberi jogok, különösen pedig a gyermekek jogainak védelméhez, továbbá a nemzetközi jog szigorú betartásához és fejlesztéséhez, így különösen az Egyesült Nemzetek Alapokmányában foglalt alapelvek tiszteletben tartásához. (6) Az Unió e célkitűzéseket a megfelelő eszközökkel, a Szerződésekben ráruházott hatáskörök keretein belül valósítja meg. III. EURÓPAI UNIÓ FELÉPÍTÉSE, INTÉZMÉNYEI ÉS MŰKÖDÉSE (Maastricht után 1992) Európai Unió 1. pillér Európai Közösségek (ESZAK, Euratom) - Az Európai Unió Tanácsa - Az Európai Tanács - Európai Bizottság - Európai Parlament - Európai Közösségek Bírósága - Európai Számvevőszék - Európai Központi Bank - Európai Ombudsman + két tanácsadó bizottság: 1. Régiók Bizottsága 2. Európai Gazdasági és Szociális Bizottság 2. pillér Közös kül- és biztonságpolitika + kormányközi jelleg + konszenzusos döntés 3. pillér Bel- és igazságügyi együttműködés + kormányközi jelleg + konszenzusos döntés Az első pillérben az ún. közösségi modell érvényesül, azaz itt nyílik lehetőség a szupranacionalitás érvényesülésére és a közös intézmények teljes jogkörű működésére. A 5
6 szupranacionalitás jellemzői: az EK határozatai akkor is kötelezőek a tagállamra, ha ő nem szavazta meg a döntést, mert az adott kérdésben a többségi döntés elve érvényesül. Továbbá a közösségi jog közvetlen hatállyal bír és elsőbbséget élvez a tagállami jogszabályokkal szemben. Közösségi jogalkotásra csak az 1. pillér keretén belül kerül sor. A 2-3. pillérben nem a közösségi modell érvényesül, hanem kormányközi együttműködés, mert ezeken a területeken a tagállamok nem voltak hajlandók lemondani a szuverenitásukról. Ezeken a területeken csak a tagállamok teljes konszenzusával hozható döntés(egyhangú).a Közösségi intézmények hatásköre korlátozott: a Bizottság nem rendelkezik kizárólagos kezdeményezési joggal, a Parlamentnek csak konzultációs szerepe van, a Bíróság a 2. pillérben egyáltalán nem rendelkezik hatáskörrel, míg a 3. pillérben szereplő kérdések csak részben tartoznak a hatáskörébe. III.1. Az Európai Unió Tanácsa Az Európai Unió Tanácsa (Miniszterek Tanácsaként is ismert) az Unió kormányközi alapon működő fő döntéshozó szerve. A Tanács soros elnöki tisztsége hathavonta felváltva illeti meg a tagországokat. A Tanács ülésein az EU minden országából részt vesz egy-egy miniszter. Az, hogy amelyik miniszter képviseli országa kormányát, attól függ, milyen téma szerepel a napirenden: külügyek, mezőgazdaság, ipar, közlekedés, környezet stb. TAGJAI: az adott témáért felelős tagállami miniszterek 9 szektorális tanács külügy, pénzügy, foglalkoztatás, szociális ügyek, bel- és igazságügy, versenyképesség, közlekedés, mezőgazdaság, környezet, oktatás és ifjúságpolitika SZÉKHELYE: Brüsszel MŰKÖDÉSE: - Soros elnökség intézménye: félévenként változik Cseh Köztársaság január - június Svédország július - december Spanyolország január - június Belgium július - december Magyarország január - június Lengyelország július - december Dánia január - június Ciprus július - december Írország január - június Litvánia július - december Görögország január - június Olaszország július - december 6
7 Lettország január - június Luxemburg július - december A Tanács elnöksége elsődleges szerepet játszik az intézmény munkájának szervezésében, különösen a jogalkotási és a politikai döntéshozatali folyamat ösztönzésében. Az elnökség szervezi és vezeti az üléseket, beleértve a számos munkacsoportot is, valamint kompromisszumokat dolgoz ki. Az Európai Unió Tanácsának döntéshozó és koordinációs szerepe A Tanács jogalkotási jogkörrel rendelkezik, amelyet általában az együttdöntési eljárásban a Parlamenttel közösen gyakorol. A Tanács biztosítja a tagállamok általános gazdaságpolitikájának összehangolását. A Tanács az Európai Tanács által megállapított általános iránymutatások alapján meghatározza és végrehajtja a közös kül- és biztonságpolitikát. A Tanács a Közösség és az Unió nevében nemzetközi megállapodásokat köt, amelyek a Közösség, illetve az Unió és egy vagy több állam, illetve nemzetközi szervezet között jönnek létre. A Tanács biztosítja a tagállamok fellépésének összehangolását, és intézkedéseket hoz a büntetőügyekben folytatott rendőrségi és igazságügyi együttműködés területén. A Tanács és az Európai Parlament együtt alkotják a Közösség költségvetését elfogadó költségvetési hatóságot. A Tanács jogi aktusai A Tanács jogi aktusai: rendelet, irányelv, határozat, közös fellépés, közös álláspont, ajánlás és vélemény. A Tanács továbbá következtetéseket, nyilatkozatokat és állásfoglalásokat fogadhat el. Amíg a Tanács jogalkotói minőségében jár el, addig a jogalkotásra vonatkozó javaslatokat elsősorban az Európai Bizottság teszi meg. Ezeket a Tanács megvitatja és az elfogadásukat megelőzően módosíthatja. Az Európai Parlament aktívan vesz részt e jogalkotási folyamatban. A közösségi jogi aktusok jelentős részét a Parlament a Tanáccsal együttesen, együttdöntési eljárásban fogadja el. Az egyes tagállamok szavazatainak számát a Szerződések állapítják meg. A Szerződések rendelkeznek azokról az esetekről is, amikor a döntéshozatali eljárásban egyszerű többségi, minősített többségi szavazás vagy egyhangúság szükséges. A tagállamok szavazatainak megoszlása: Németország, Franciaország, Olaszország, Egyesült Királyság 29 Spanyolország, Lengyelország 27 Románia 14 Hollandia 13 Belgium, Cseh Köztársaság, Görögország, Magyarország, 12 Portugália Ausztria, Bulgária, Svédország 10 7
8 Dánia, Írország, Litvánia, Szlovákia, Finnország 7 Ciprus, Észtország, Lettország, Luxemburg, Szlovénia 4 Málta 3 Összesen 345 A minősített többség eléréséhez a 345-ből legalább 255 szavazatra (73,9%) van szükség. Ezen felül: a tagállamok több mint felének (néhány esetben kétharmadának) támogatnia kell a döntést, továbbá bármely tagállam kérheti annak igazolását, hogy a minősített többséget alkotó tagállamok együtt az EU teljes lakosságának legalább 62%-át képviselik. Coreper a Tanács munkáját kiemelten segítő Bizottság Brüsszelben minden EU-országnak van egy állandó csapata ( képviselete ), amely uniós szinten képviseli és védi nemzeti érdekeit. A képviselet vezetője tulajdonképpen az adott ország EU-nagykövete. Ezeket a nagyköveteket állandó képviselőknek hívják, és hetente üléseznek az Állandó Képviselők Bizottságában (Coreper). Ennek feladata, hogy a mezőgazdasági ügyek többségének kivételével melyekkel a Mezőgazdasági Különbizottság foglalkozik előkészítse a Tanács munkáját. A Corepert számos munkacsoport segíti, amelyekben a képviseletek vagy a nemzeti közigazgatások hivatalnokai üléseznek. III.2. Az Európai Tanács Az Unió csúcsszerve, stratégiai kérdésekben dönt, kijelöli a fejlődés általános irányvonalát. Az Európai Tanács elvileg évente négyszer ülésezik. Elnöke az Európai Unió Tanácsának soros elnökségét éppen ellátó tagállam elnöke vagy miniszterelnöke. Teljes jogú tagként vesz részt az ülésen az Európai Bizottság elnöke is. A Maastrichti Szerződéssel az Európai Tanács hivatalosan is az EU fő politikai irányvonalainak kezdeményezőjévé vált, illetve felhatalmazást kapott az olyan nehéz kérdések megoldására is, amelyekben az adott témáért felelős miniszterek (az Európai Unió Tanácsának ülésén) nem tudtak megállapodásra jutni. Az Európai Tanács a közös kül- és biztonságpolitikán (KKBP) keresztül sürgető nemzetközi kérdésekkel is foglalkozik, aminek célja, hogy az EU diplomáciai kérdésekben egységesen tudjon megnyilvánulni. TAGJAI: az EU állam- és kormányfői MŰKÖDÉSE: A Maastrichti Szerződés intézményesítette - Évente négyszer ülésezik: március, június, október, december; - Ülésein a bizottság elnöke is részt vesz, munkáját a külügyminiszterek és egy bizottsági tag segíti E testület a tagállamok közötti kompromisszumok megkötésének fő színtere. 8
9 III.3. Az Európai Bizottság A Bizottság az Európai Uniót irányító és működtető intézményi háromszög harmadik része. Tagjait a tagállamok kormányainak közös megállapodásával, az Európai Parlament hozzájárulásával öt évre nevezik ki. A Bizottság beszámolási kötelezettséggel tartozik a Parlamentnek, és az egész Bizottságnak le kell mondania, ha a Parlament bizalmatlansági indítványt fogad el ellene, úgy is működik tehát, mint egy kormány óta a Bizottság tagállamonként egy-egy biztos (jelenleg 27) részvételével működik. Magyarországot jelenleg Kovács László képviseli, mint az adózás és vámunió területének biztosa. A Bizottság jelentős függetlenséget élvez hatáskörei gyakorlásában. Feladata: a közös érdekek támogatása, ami azt jelenti, hogy az EU egyetlen nemzeti kormányától sem fogadhat el utasításokat. A szerződések őreként feladata, hogy biztosítsa a Tanács és a Parlament által elfogadott rendeletek és irányelvek tagállamokban történő végrehajtását. Amennyiben ez nem történik meg, a Bizottság eljárást indíthat a jogsértő féllel szemben az Európai Bíróság előtt azért, hogy azt a közösségi jog betartására kötelezze. A Bizottság az EU végrehajtó szerveként végrehajtja a Tanács által például a közös agrárpolitikával kapcsolatban hozott határozatokat. A Bizottság kiterjedt hatáskörökkel rendelkezik az olyan közösségi politikák irányítására, mint a kutatás, a tengerentúli segélyezés, a regionális fejlesztés, stb. A testület e politikák költségvetését is kezeli. A Bizottság munkáját 36 ún. főigazgatóság (directorate-general, DG) és szolgálat segíti, amelyek székhelye nagyrészt Brüsszel és Luxemburg. ELNÖKE: Jose Manuel Barroso SZÉKHELYE: Brüsszel III.4. Az Európai Parlament Az Európai Parlament az Unió polgárait képviselő, választott testület. Politikai felügyeletet gyakorol az EU tevékenységei felett, és részt vesz a jogalkotás folyamatában. Az Európai Parlament képviselőit 1979 óta közvetlenül, általános választójoggal, öt évre választják. SZÉKHELYE: Strassbourg (Brüsszel-Luxemburg) Az Európai Parlament plenáris üléseit általában Strassurgban, minden más ülését pedig Brüsszelben tartja. Főleg Brüsszelben ülésezik a plenáris ülések előkészítő munkáját végző 20 bizottság, és a politikai csoportok. A Főtitkárság székhelye Luxemburg és Brüsszel. TAGJAI: 785 közvetlenül választott képviselő 5 éves időszakra Németország 99 Egyesült Királyság, Franciaország, Olaszország 78 Spanyolország, Lengyelország 54 Románia 35 Hollandia 27 9
10 Belgium, Magyarország, Cseh Köztársaság, Görögország, Portugália 24 Svédország 19 Ausztria, Bulgária, 18 Finnország, Szlovákia, Dánia 14 Írország, Litvánia 13 Lettország 9 Szlovénia 7 Ciprus, Észtország, Luxemburg 6 Málta 5 Összesen 785 A Parlamenti Bizottságok (20) létszáma képviselő, és mindegyiknek saját elnöke, elnöksége és titkársága van. A bizottságok politikai összetétele a plenáris ülések összetételét tükrözi. POLITIKAI CSOPORTJAI: HATÁSKÖREI: a) Társjogalkotó, társdöntéshozó szerv az EU Tanácsa mellett Az Európai Parlament a jogalkotói hatáskört az Európai Unió Tanácsával közösen, vele egyenlő mértékben gyakorolja. A Parlament tehát felhatalmazással bír az európai jogszabályok (irányelvek, rendeletek) meghozatalára. A Parlament jóváhagyhatja, módosíthatja vagy elutasíthatja európai jogalkotási aktusok tartalmát. 10
11 b) A Bizottság elnöke és testülete kinevezésének jóváhagyása, működésének ellenőrzése (bizalmatlansági indítvány) A Bizottság elnökét a Tanács többségi határozattal nevezi ki. A Parlament jóváhagyja vagy elutasítja a javasolt kinevezést. Ezt követően és a soros elnökkel egyetértésben a tagállamok kinevezik a biztosokat. A Bizottság testületét immár teljes egészében a Parlamentnek ismételten el kell fogadnia. A Parlament bizalmatlansági hatáskörrel rendelkezik a Bizottsággal szemben, ez a jog alapvető eszköz az európai képviselők számára az Európai Unió demokratikus ellenőrzésének érdekében. A Parlament tehát lemondásra kötelezheti a Bizottságot. A Bizottság rendszeres jelleggel jelentéseket terjeszt a Parlament elé, például: A Bizottság éves jelentése a Közösségek működéséről Éves jelentés az Európai Unió Tanácsának tevékenységéről A Parlament politikai kezdeményezési joggal rendelkezik, felkérheti a Bizottságot, hogy terjesszen egy javaslatot az Európai Unió Tanácsa elé. A Parlament rendszeresen felhívásokat intéz az Európai Unió Bizottságához és Tanácsához, a meglévő politikák fejlesztése vagy új politikák bevezetése érdekében. A Tanács soros elnöke az elnöksége kezdetén kifejti programját a Parlament előtt, tisztsége lejártakor pedig beszámol az elért eredményekről. c) költségvetés elfogadásában betöltött szerep Az Európai Parlament a Tanáccsal közösen felelős az Unió költségvetésének elfogadásáért is. A Parlament elvetheti a költségvetési tervezetet, amint ezt a múltban számos alkalommal meg is tette. Amennyiben ez megtörténik, a teljes költségvetési eljárást újra kell kezdeni. Az Európai Bizottság elkészíti a költségvetési tervezetet, amelyet azután a Parlament és a Tanács megvitat. A Parlament az EU politikáinak alakítása érdekében teljes mértékig kihasználja költségvetési jogkörét. d) politikai kezdeményező szerep A Bizottsághoz és a Tanácshoz szóbeli és írásbeli kérdések intézésével az EU-politikák mindennapos irányítását is felügyeli. DÖNTÉSHOZATALI ELJÁRÁSOK: A Parlament az EU jogalkotási tevékenységében három szinten vesz részt: Az együttműködési eljárás szerint, amelyet az Egységes Európai Okmány vezetett be 1987-ben. Ennek révén az Európai Parlament véleményezheti az Európai Bizottság által javasolt irányelv- és rendelettervezeteket; a Bizottságot felkérheti javaslatának módosítására a Parlament álláspontjának figyelembe vétele érdekében. Szintén 1987 óta létezik a hozzájárulási eljárás amelynek értelmében az Európai Parlamentnek hozzájárulását kell adnia a Bizottság által letárgyalt nemzetközi megállapodásokhoz és az Európai Unió minden javasolt bővítéséhez. 11
12 Az évi Maastrichti Szerződés vezette be az együttdöntési eljárást ami a Parlamentet a Tanáccsal egyenlő alapokra helyezi egy sor olyan jogalkotási területen, mint a munkaerő szabad áramlása, a belső piac, az oktatás, a kutatás, a környezetvédelem, a transzeurópai hálózatok, az egészségügy, a kultúra és a fogyasztóvédelem, stb. Az Európai Parlament hatáskörrel rendelkezik e területeken a javasolt jogszabály visszaküldésére, ha a képviselők abszolút többsége a Tanács közös álláspontja ellen szavaz. A Szerződés ilyenkor a Tanáccsal való egyeztető eljárásról is rendelkezik. A közösségi döntéshozatal és jogalkotás Az Európai intézmények szerepe a jogalkotásban 3. Együttdöntés a Tanáccsal Európai Parlament (az EU állampolgárok érdekei) 2. Javaslatok véleményezése Gazdasági és Szociális Bizottság (munkáltatók, munkavállalók) Európai Tanács TANÁCS (a tagállamok nemzeti érdekei) COREPER Munkacsoportok 3. Az érdekek és vélemények egyeztetése DÖNTÉS 2. Javaslatok véleményezése 1. Jogalkotási javaslatok előkészítése Régiók Bizottsága (regionális és helyi érdekek) 2. Javaslatok véleményezése BIZOTTSÁG (a közösség érdekei) 14 III.5. Az Európai Közösségek Bírósága Az Európai Bíróság, hivatalos nevén az Európai Közösségek Bírósága Luxemburgban székel. A testületbe minden tagállam egy-egy bírót delegál, a Bíróság munkáját további nyolc főtanácsnok segíti. A bírákat a tagállamok kormányainak közös egyetértésével jelölik ki hat éves időtartamra, ami megújítható. Függetlenségük garantált. A Bíróság feladata a közösségi jog érvényesítésének, illetve a Szerződések helyes értelmezésének és alkalmazásának biztosítása. HATÁSKÖRE: A szerződés értelmezése és alkalmazása során biztosítja a jog tiszteletben tartását. A legfontosabb feladatai: 1. megállapítja a tagállamok jogsértését 2. közösségi jog értelmezése 3. jogszerűtlen aktusok megsemmisítése 4. közösségek és alkalmazottaik közötti jogviták 12
13 5. elmozdítási eljárások 6. eljárhat, ha joghatóságát kikötik nemzetközi szerződésben 7. véleményét kikérik nemzetközi egyezmények megkötésekor III.6. Európai Számvevőszék A luxembourgi Számvevőszéket 1975-ben hozták létre. A testületbe minden tagállam egy tagot jelöl, s a számvevőket hat évre nevezik ki a tagállamok kormányainak kölcsönös egyetértésével, a Parlamenttel történő konzultációt követően. A Számvevőszék ellenőrzi, hogy az Európai Unió összes tervezett bevétele befolyt-e a költségvetésbe, és hogy az Unió jogszerűen és szabályosan költi-e el a rábízott pénzt, illetve, hogy az EU költségvetését hatékonyan és eredményesen igazgatják-e. Székhelye: Luxemburg Feladata: az Európai Unió pénzeszközei beszedésének és kiadásának független ellenőrzése, valamint ezáltal annak értékelése, hogyan tesznek eleget az európai intézmények ezen kötelességeiknek. A Számvevőszék megvizsgálja, hogy megfelelő-e a pénzügyi műveletek nyilvántartása, törvényesen és szabályosan hajtották-e végre azokat, és tiszteletben tartották-e eközben a gazdaságosság, hatékonyság és eredményesség elveit. A Számvevőszék a vizsgálatok eredményeit bemutató, tárgyilagos és időszerű jelentésekben adja közre munkájának eredményét. Munkája révén a Számvevőszék igyekszik elősegíteni az uniós pénzeszközök minden szinten egyre hatékonyabb kezelését, azaz a legeredményesebb gazdálkodást az Unió polgárai érdekében. III.7. Európai Ombudsman Székhelye: Strasbourg Az európai ombudsman kivizsgálja az Európai Unió intézményeinek és szerveinek hivatali visszásságaira vonatkozó panaszokat. Az intézmények körébe tartozik például az Európai Bizottság, az Európai Unió Tanácsa és az Európai Parlament. Az Európai Környezetvédelmi Ügynökség és az Európai Biztonsági és Munkaegészségügyi Ügynökség példa arra, milyen szervek tevékenységét vizsgálhatja. Csak az igazságszolgáltatási hatáskörében eljáró Bíróság és az Elsőfokú Bíróság nem tartozik hatáskörébe. Az ombudsman rendszerint panaszbeadványok alapján folytat vizsgálatot, de saját kezdeményezésére is indíthat vizsgálatot. Az ombudsman az elégtelen vagy hibás intézkedés miatti esetekkel foglalkozik. Sok panaszt nyújtanak be az európai ombudsmanhoz a késedelmes intézkedés, az átláthatóság hiánya vagy az információhoz jutás megtagadása miatt. Néhány esetben a vizsgálat az európai intézmények és képviselőik közötti munkakapcsolatokat, a munkaerő toborzását, és a versenypályázati eljárásokat érinti. Más ügyek az európai intézmények és a gazdasági társaságok közötti szerződésekkel kapcsolatosak. Ki tehet panaszt? 13
14 Az Unió bármely polgára vagy az EU bármely tagállamában lakóhellyel rendelkező természetes személy vagy cégbejegyzéssel rendelkező jogi személy tehet panaszt levélben, faxon vagy e- mailben. A panasz bejelentéséhez szükséges űrlap az ombudsman irodájától igényelhető és weboldaláról is letölthető. Esetek (példa gyanánt) Az Európai Bizottság az ombudsman kritikáját követően vállalta a német-svéd ikerváros projekt költségeinek fedezetét. Az ikerváros bizottságot szóban biztosították arról, hogy pályázatukat elfogadták, csak később problémák merültek fel a Bizottságtól kapott támogatás fedezetének biztosítása körül. Az Európai Parlament hozzájárult több portugál tisztviselő újraminősítéséhez kinevezésük napjától, miután az ombudsman úgy találta, hogy diszkrimináció érte őket. Más pályázókat, akik ugyanazon a pályázaton kerültek be, magasabb bérkategóriában vették fel. A Statewatch, egy az Egyesült Királyságban polgári szabadságjogokkal foglalkozó csoport hozzájutott a Tanács dokumentumaihoz, miután az ombudsman beavatkozott. A Tanács visszautasította a dokumentumok nyilvánosságra hozását, de felülvizsgálta korábbi álláspontját az ombudsman érvei alapján. III.8. Európai Központi Bank és a Központi Bankok Európai Rendszere - European Central Bank, European System of Central Banks Az Európai Központi Bankot (EKB) 1998-ban állították föl, székhelye Frankfurt (Németország). Feladata, hogy irányítsa az EU egységes valutáját, az eurót, és őrködjék az árstabilitás felett az EU polgárainak kétharmadát kitevő eurót használó polgárok érdekében. Szintén az EKB felelőssége az euróövezet monetáris politikájának megalkotása és végrehajtása. Feladata végrehajtásához az EKB a Központi Bankok Európai Rendszerével (KBER) működik együtt. Az euróövezetet azok az országok alkotják, amelyek már áttértek az euróra. Ezeknek az országoknak a központi bankjai és az Európai Központi Bank együtt alkotja az eurórendszert. Az EKB teljes függetlenségben tevékenykedik. Sem az EKB, sem pedig a KBER nemzeti központi bankjai vagy ezek döntéshozó testületeinek bármely tagja nem kérhet és nem fogadhat el utasítást más testülettől. Az uniós intézmények és az EU-országok kormányai kötelesek ezt az elvet tiszteletben tartani, és nem szabad megkísérelniük, hogy befolyásolják az EKB-t vagy a nemzeti központi bankokat. III.9. Európai Beruházási Bank A luxemburgi székhelyű Európai Beruházási Bank (EBB), kölcsönöket és garanciákat nyújt az Unió kevésbé fejlett területeinek támogatásához, és az üzleti vállalkozások versenyképességének növeléséhez. Az Európai Beruházási Bankot (EIB) 1958-ben a Római Szerződés hozta létre. Legfőbb szerepe, hogy pénzt kölcsönözzön európai érdekű projektekhez, például vasúti és közúti kapcsolatok vagy repülőterek építéséhez vagy környezetvédelmi programokhoz. Ezenkívül kisebb üzleti beruházásokat is finanszíroz az EU-ban, továbbá gazdaságfejlesztést a tagjelölt és a fejlődő országokban. 14
15 Tőkéje: EU tagállamai gazdasági súlyuk alapján adták össze (ők a részvényesek) Feladata: o kölcsönöket ad az Unió gazdaságpolitikájának céljaival összhangban álló beruházások finanszírozására o kiemelten segíti a gazdaságilag elmaradottabb területeket o szerepet vállal a közlekedési és távközlési infrastruktúra feljesztésében o foglalkoztatásösztönző beruházások o Európai Beruházási Alap (European Investment Fund) működtetése A bank nagyon gondosan megválogatja, hogy milyen projektekbe ruház be. Prioritásként a következőket támogatja az EU-ban: kohézió és konvergencia, kis- és középvállalkozások, környezeti fenntarthatóság, innováció, a transzeurópai közlekedési hálózatok fejlesztése, és fenntartható, versenyképes és biztos energia. Az EU területén kívül az EIB támogatja az EU fejlesztési és együttműködési politikáját a tagjelölt és a lehetséges tagjelölt országokban, az európai szomszédságpolitika égisze alá tartozó földközi-tengeri és kelet-európai országokban (közte Oroszországban is), valamint Afrika, a karib-tengeri térség, a Csendes-óceán, Ázsia és Latin-Amerika országaiban is. III.10. Európai Gazdasági és Szociális Bizottság Az 1957-ben a Római Szerződéssel létrehozott Európai Gazdasági és Szociális Bizottság (EGSZB) tanácsadó szerv, amely hivatalos fórumot biztosít az európai érdekcsoportok például munkaadói szervezetek és szakszervezetek, valamint más szervezett civil társadalomhoz tartozó szervezetek, például fogyasztóvédelmi szövetségek képviselőinek, hogy kifejezésre juttassák nézeteiket az EU ügyeiben. Az EGSZB-nek 344 tagja van; az egyes EU-országokból érkező tagok száma nagyjából az ország lakosságának számát tükrözi. A tagok száma országonként a következő: Egyesült Királyság, Franciaország, Németország és Olaszország 24 Lengyelország és Spanyolország 21 Románia 15 Ausztria, Belgium, Bulgária, Cseh Köztársaság, Görögország, Hollandia, 12 Magyarország, Portugália és Svédország Dánia, Finnország, Írország, Litvánia és Szlovákia 9 Észtország, Lettország és Szlovénia 7 Ciprus és Luxemburg 6 Málta 5 Összesen 344 Ugyan az EU tagállamainak kormányai nevezik ki a tagokat, ám ezek teljes politikai függetlenséget élvezve végzik munkájukat. Kinevezésük négy évig tart és megújítható. 15
16 A bizottság a plenáris ülésen ül össze, értekezleteit pedig hat albizottság más néven a szekció készíti elő, amelyek egy-egy konkrét szakpolitikai területtel foglalkoznak. A bizottság kétéves mandátumra választja meg elnökét és a két alelnököt októberétől Dimitris Dimitriadis az EGSZB elnöke. Tagok: 1. munkaadók csoportja 2. munkavállalók csoportja 3. egyéb érdekvédelmi szervezetek csoportja Székhelye: Brüsszel Az Európai Gazdasági és Szociális Bizottságnak három fő feladata van: felkérésre vagy saját kezdeményezésére tanácsot ad az Európai Unió Tanácsának, az Európai Parlamentnek és az Európai Bizottságnak; ösztönzi a civil társadalmat, hogy aktívabban vegyen részt az EU politikáinak formálásában; támogatja a civil társadalmak szerepét az Unión kívüli országokban, és segítséget nyújt tanácsadó struktúrák felállításában. A bizottság a nagyobb intézmények a Tanács, a Bizottság és az Európai Parlament felé továbbítja véleményeit. Gazdasági, szociális, regionális és környezetvédelmi döntések előtt pedig egyenesen kötelező konzultálni vele, szerepe így kulcsfontosságú az Unió döntéshozatali folyamatában. Az EGSZB hidat képez az Unió és annak polgárai között, hiszen egy aktívabb részvételen alapuló, összetartóbb, s így demokratikusabb európai társadalmat igyekszik előmozdítani. III.11. Régiók Bizottsága Az 1994-ben, az Európai Unióról szóló szerződéssel létrehozott Régiók Bizottsága (RB) Európa regionális és helyi hatóságainak képviselőit tömörítő tanácsadó testület. Mielőtt egyes helyi és regionális irányítást érintő kérdésekben (például regionális politika, környezetvédelem, kultúra, oktatás és közlekedés) uniós döntéseket fogadnak el, az RB véleményét is ki kell kérni. A bizottságnak 344 tagja van. Az egyes EU-országokból érkező tagok száma nagyjából az ország lakosságának számát tükrözi, a következőképpen: Egyesült Királyság, Franciaország, Németország és Olaszország 24 Lengyelország és Spanyolország 21 Románia 15 Ausztria, Belgium, Bulgária, Cseh Köztársaság, Görögország, Hollandia, 12 Magyarország, Portugália és Svédország Dánia, Finnország, Írország, Litvánia és Szlovákia 9 Észtország, Lettország és Szlovénia 7 Ciprus és Luxemburg 6 Málta 5 Összesen
17 A bizottság tagjai saját hazai régiójukban a helyi vagy regionális önkormányzatok választott tagjai vagy fontos szereplői. A bizottságba a nemzeti kormányok nevezik őket, és az Európai Unió Tanácsa nevezi ki őket négy évre. Ez a kinevezés megismételhető. Minden ország saját módján választja ki tagjait, ezeknek összességükben azonban tükrözniük kell a politikai és földrajzi viszonyokat. Amennyiben odahaza elveszítik megválasztott mandátumukat, akkor a bizottságból is le kell köszönniük. Székhelye: Brüsszel A Régiók Bizottságának szerepe, hogy az Unió jogalkotása során hangot adjon a helyi és regionális szempontoknak. Ezt az Európai Bizottság javaslataira kiadott jelentésekkel, vagyis véleményekkel teszi. A Bizottságnak és a Tanácsnak kötelessége, hogy a helyi vagy regionális önkormányzatokat érintő döntések előtt konzultáljon az RB-vel. Ilyen témák lehetnek a foglalkoztatáspolitika, a környezetvédelem, az oktatás, a kultúra, a szakképzés és az ifjúságpolitika, az energiaügyek, a közlekedés, a távközlés és a népegészségügy. Bizonyos területeken kötelező: oktatás, kultúra, közegészségügy, gazdasági, szociális kohéziót érintő kérdések. A felsorolás egyáltalán nem teljes. A Bizottság, a Tanács és az Európai Parlament más kérdésekben is szabadon konzultálhat a Régiók Bizottságával. A bizottság pedig saját kezdeményezésére is fogadhat el véleményeket, illetve azokat be is terjesztheti a Bizottság, a Tanács és a Parlament elé. IV. AZ UNIÓS ÁLLAMPOLGÁRSÁG ÉS AZ ALAPVETŐ JOGOK Az uniós polgársággal járó jogok egy részét már az integráció kezdetén garantálták a szerződések, de az uniós polgárság ( European Union citizenship ) fogalmát csak a Maastrichti Szerződés vezette be 1993-ban. E szerződés az Európai Közösségről szóló (Római) Szerződésbe építette be a fogalmat, és az uniós polgársághoz kapcsolódó jogok összegyűjtött felsorolását ( cikk). Az uniós polgárság nem helyettesíti és nem váltja ki a nemzeti állampolgárságot. Mindenki, aki valamely uniós tagállam állampolgára, egyben uniós polgár is. IV.1.Politikai jogok Az uniós polgár jóval több, mint egy egyszerű fogyasztó vagy egy gazdasági vagy társadalmi szereplő. Az uniós polgár az Európai Unió tagállamának állampolgára, és mint ilyen különleges politikai jogokkal rendelkezik. A Maastrichti Szerződésnek köszönhetően, az Unió minden tagállamának állampolgára - nemzetiségétől függetlenül - választójoggal rendelkezik és választható a helyhatósági és az európai parlamenti választásokon abban a tagállamban, ahol él. Az Amszterdami Szerződés (1997) előrelépést jelentett az alapvető jogok megerősítése terén, mivel egy olyan eljárást vezetett be, amely révén bármely tagállam tagsága felfüggeszthető, amennyiben az megsérti az uniós polgárok alapvető jogait. Kiterjesztette továbbá a megkülönböztetés-mentesség elvét, amely így már nem csak a nemzetiségeket érinti, hanem kiterjed a nemi, faji, kor alapú és a szexuális preferencia alapján való megkülönböztetésre is. A Szerződés tovább erősítette a férfiak és nők közötti egyenlőség elvét. 17
18 Végül, az Amszterdami Szerződés tovább növelte az átláthatóságot a politikák terén, és nagyobb hozzáférést nyújt a polgárok számára az európai intézmények hivatalos dokumentumaihoz, amennyiben ezt megfelelő közösségi vagy egyéni érdek indokolja. IV.2. A szabad mozgáshoz, munkavállaláshoz és tartózkodáshoz való jog Minden uniós polgár, nemzetiségétől függetlenül az Unió területén belül bárhol kereshet munkát. A nemzetiség alapú megkülönböztetés tilos. Az EU irányelvek harmonizálták a szabadfoglalkozású munkavállalást szabályozó jogszabályokat az Unió területén belül, azért, hogy az orvosok, ügyvédek, ápolónők, állatorvosok, kémikusok, építészek, biztosítási ügynökök, stb. képesítéseit az EU bármely országában elfogadják. Azonban még mindig számos olyan tevékenység maradt, melyek a különböző tagállamokban, különböző jogszabályok alá tartoztak. Ezért december 21-én, az uniós tagállamok elfogadtak egy olyan irányelvet, mely létrehozta a felsőoktatási oklevelek kölcsönös elismerési rendszerét. Ez az irányelv érvényes minden legalább három éven át tartó egyetemi képzésre és a nemzeti oktatási és képzési rendszerek közötti kölcsönös bizalomra épít. Az uniós polgárnak joga van az Unió tagországába utazni, ott tartózkodni, letelepedni, munkát vállalni, tanulni. (Három hónapot meghaladó tartózkodás esetén azonban a tagállamok bejelentési kötelezettséget követelhetnek meg, a bejelentésről az illetékes hatóságok igazolást állítanak ki.) Egy uniós polgár belépése (illetve kiutasítása) egy másik tagország területére csak indokolt biztonsági vagy közegészségügyi okból tagadható meg. Így az uniós polgárok legelső joga tehát az Unió területén belül a szabad mozgáshoz, munkavállaláshoz és tartózkodáshoz való jog. A dolgozók jogai és szociális védelme A hatékonyabb munkahelyteremtés azonban nem valósítható meg bármi áron. Az Európai Unió hosszú ideje gondoskodik arról, hogy a dolgozók az EU teljes területén tisztességes munkakörülményeket élvezzenek, illetőleg jogaik ne szenvedjenek csorbát. Erre fog törekedni a jövőben is. A munkavállalók jogait közös minimumszabályok védik a munkakörülmények, a csoportos elbocsátás, a részmunkaidő és ideiglenes szerződések, a munkahelyi egészség és biztonság, a szülési és szülői szabadság, az egyenlő munkáért egyenlő bér elve és a szexuális zaklatás elleni védelem tekintetében. A dolgozók képviselői és a munkaadók közötti szociális párbeszéd továbbra is egyik alapkövét jelenti az EU szakpolitikájának. A munkavállalók és a munkaadók közötti jó kapcsolat nem csupán a dolgozók védelmét szolgálja, de hozzájárul a versenyképesség fokozásához is. Az Európai Bizottság ezenkívül ösztönzi a vállalatok társadalmi felelősségvállalását, azaz támogatja azt az elgondolást, mely szerint a vállalatoknak a szociális és környezeti kérdéseket be kell építeniük tevékenységükbe és üzleti stratégiájukba. Az EU fejlett társadalmi jóléti rendszerekkel rendelkezik, ezeket nem szabad leépíteni. A tagállamok egyetértenek abban, hogy ezek a rendszerek létfontosságúak, jóllehet nem ösztönözhetik az embereket arra, hogy ne dolgozzanak. Egyetértés van afelől is, hogy a nyugellátás és a minőségi egészségügyi ellátás a dolgozók alapvető joga, ám a 18
19 ráfordításoknak fenntarthatóaknak kell lenniük. Az uniós országok között folyamatos eszmecsere folyik arról, mi a legjobb módja a modern gazdaságokban a szociális védelemnek. A tagállamok tanulnak egymás tapasztalataiból, ugyanakkor saját társadalmi jóléti hagyományaikat is tiszteletben tartják. Az Európai Unió egyik fő vívmánya az, hogy polgárai az EU területén bárhol letelepedhetnek és munkát vállalhatnak, és ott jogosultak a szociális juttatások igénybevételére, beleértve az egészségügyi ellátást is. A munkavállalók mobilitását azért támogatja az EU, mert az egyrészt hozzájárul az egyén személyes kibontakozásához és sikeres szakmai karrierjéhez, másrészt elősegíti a munkaerő-piaci kereslet és kínálat összehangolását. Az külföldi munkavállalás megkönnyítésére az uniós tagországok foglalkoztatási szolgálatai álláshirdetéseiket egyetlen közös felületen, az EURES honlapon teszik közzé. Ez a weboldal több mint egymillió állásajánlatot tartalmaz. IV.3.Európai Unió Alapjogi Chartája Az Európai Uniónak a polgári jogok iránti elkötelezettsége további megerősítésre talált decemberében Nizzában, amikor ünnepélyesen bemutatták az Európai Unió Alapjogi Chartáját. A Chartát a nemzeti és az európai parlament tagjaiból, továbbá a nemzeti kormányok és a Bizottság egy tagjából álló Konvent dolgozta ki. Hat fejezetben - Méltóság, Szabadságok, Szolidaritás, Egyenlőség - Polgári jogok és Igazság - és 54 cikkelyen keresztül határozza meg az Európai Unió alapvető értékeit, illetve az uniós polgárok polgári, politikai, gazdasági, és szociális jogait. Az első cikkelyek az emberi méltóság, az élethez való jog, a személyi integritáshoz való jog, a kifejezés szabadsága és a lelkiismereti szabadságról szólnak. A "Szolidaritásról" szóló fejezet, innovatív módon a szociális és gazdasági jogokat együttesen tárgyalja, ide tartozik így a sztrájkjog; a munkavállalók információhoz, konzultációhoz való joga, a magánélet és a munka összeegyeztetéséhez való jog; az egészségügyi ellátáshoz, valamint a szociális biztonsághoz és a szociális segélyhez való jog is. A Charta szorgalmazza továbbá a férfiak és nők közötti egyenlőséget és új jogokat vezet be. (Pl. az adatvédelemhez való jog, az eugenetikai tevékenységek és az emberi klónozás tiltása, a gyermekek és az idősek jogai, illetve a megfelelő közigazgatási bánásmódhoz való jog.) A Lisszaboni Szerződéshez úgy hivatkozik az Alapjogi Chartára, mint az Unió jogilag kötelező erejű garanciáinak, illetve azoknak a jogoknak a gyűjteményére, melyekkel az EU megítélése szerint valamennyi európai polgárnak rendelkeznie kell. Összefoglalva az EU állampolgársággal járó jogok a következők: Az európai parlamenti választások során minden uniós polgárt megillet az aktív és a passzív választójog, vagyis mindenki választó és választható is lehet, ha teljesíti a feltételeket (kor, jelölés feltételei). Helyhatósági választásokon minden uniós polgárt megillet az aktív és passzív választójog az EU területén bárhol, ahol letelepedett. 19
20 Minden uniós polgár az anyanyelvén (az EU 23 hivatalos nyelvének egyikén) fordulhat a Közösség intézményeihez, és onnan anyanyelvén kaphat választ. Minden uniós polgár jogosult petíciót benyújtani az Európai Parlamenthez és az Európai Ombudsmanhoz. Minden uniós (magyar) polgárt megillet más EU tagállamok diplomáciai és konzuli védelme harmadik országokban abban az esetben, ha nincs az adott államban magyar diplomáciai képviselet. Minden uniós polgárt megillet a Közösségen belüli szabad mozgás és letelepedés joga. Minden uniós polgár szabadon hozzáférhet az EU intézményei (Európai Bizottság, Európai Parlament, és a Tanács) által létrehozott dokumentumokhoz. Minden uniós polgárt megillet az alapvető emberi jogok gyakorlásához való jog, különös tekintettel az Emberi Jogok Európai Egyezményében és az Európai Unió Alapvető Jogok Chartájában foglalt jogokra. A Közösségi jogban szigorúan tilos az állampolgárság szerinti diszkrimináció. V. AZ EURÓPAI UNIÓ NÉHÁNY KIEMELT SZAKPOLITIKÁJA V.1. Szociálpolitika és foglalkoztatás A szociális terület eredetileg nem tartozott az Európai Gazdasági Közösség (EGK) célkitűzései közé. Annak ellenére, hogy közös szociálpolitikáról már az 1957-es, az EGK-t alapító Római Szerződés is külön fejezetben rendelkezett, a szociális kérdéseket csupán a gazdasági együttműködés előrehaladásával összefüggésben kívánták rendezni. Elsőként, az európai integráció kezdeti időszakában (1957 és 1972 között), a munkaerő szabad áramlásának megteremtését segítő szabályozások születtek meg. Ezek közül a két legjelentősebb a szabad mozgást garantáló 1612/68/EGK rendelet, valamint a migránsok szociális biztonsági koordinációját szabályozó 1408/71/EGK rendelet. A szociális jogharmonizáció kezdete az közötti időszakra tehető. A tagállamok állam- és kormányfőinek 1972-es párizsi csúcson meghozott - a szociális terület megerősítését célzó - megállapodása eredményeként született meg az 1974-es Szociális Akcióprogram. Az akcióprogram három fő célja: o a foglalkoztatási helyzet; o az élet- és munkakörülmények javítása, o valamint a közösségi döntéshozatal során egy szélesebb körű párbeszéd kialakítása volt. Az európai integráció majd fél évszázada alatt fokozatosan alakultak ki a közösségi szociálpolitikát alkotó szakpolitikák, melyek az alábbi területekre terjednek ki: 1. szociális biztonsági rendszerek koordinációja; 2. egyenlő bánásmód és esélyegyenlőség megteremtése; 3. az ún. nyitott koordinációs mechanizmus alkalmazása a szociális védelem területén; 4. a társadalmi kihívások kezelése (az elöregedő társadalom okozta kihívások, a szegénység és társadalmi kirekesztés elleni küzdelem) és a vállalatok társadalmi felelősségvállalása; 5. Szociális Európa, azaz az európai szociális párbeszéd; 20